section_heading: Razvoj
paragraph_text: Boeing je razvio X-45 na temelju istraživanja prikupljenog za letjelicu Bird of Prey. X-45 ima krajnje niskoprofilni dorzalni usisnik smješten blizu nosa zrakoplova. Središnji trup je uklopljen u zaobljeno lambda krilo, s malim ispušnim otvorom. Nema okomite kontrolne površine jer odijeljena krilca u blizini svakog vrha krila funkcioniraju kao asimetrične zračne kočnice, osiguravajući kontrolu kormila, slično kao kod Northropovih letećih krila.